text: Cléomadès, sans plus atendre,
   Vint à son pere congié prendre.
   Et puis prist congié à sa mere
   Cui la voie fu moult amere;
   Congié prist à ses trois serours,
   Qui, en grans cris et en grans plours
   Remesent. Et lors s'en torna
   Cléomadès ; plus n'arresta.
   Il et sa gent errant monterent.
   Parmi Sebile trespasserent.
   À grant merveille vous venroit
   Qui le duel vous deviseroit
   Que cil de Sebile menoient
   De ce que aler l'en véoient.
  